CELEX: 32011R0193
Language: et
Date: 2011-02-28 00:00:00
Title: Komisjoni määrus (EL) nr 193/2011, 28. veebruar 2011 , millega rakendatakse Euroopa Parlamendi ja nõukogu määrust (EÜ) nr 1445/2007 ostujõu pariteetidega seotud kvaliteedikontrolli süsteemi osas  EMPs kohaldatav tekst

1.3.2011   
            
            
               ET
            
            
               Euroopa Liidu Teataja
            
            
               L 56/1
            
         KOMISJONI MÄÄRUS (EL) nr 193/2011,
   28. veebruar 2011,
   millega rakendatakse Euroopa Parlamendi ja nõukogu määrust (EÜ) nr 1445/2007 ostujõu pariteetidega seotud kvaliteedikontrolli süsteemi osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   Võttes arvesse Euroopa Parlamendi ja nõukogu 11. detsembri 2007. aasta määrust (EÜ) nr 1445/2007, millega kehtestatakse ostujõu pariteetide alusandmete esitamise ning nende arvutamise ja levitamise ühiseeskirjad, (1) eriti selle artikli 7 lõiget 4
   ning arvestades järgmist:
   
               (1)
            
            
               Määrusega (EÜ) nr 1445/2007 kehtestatakse ostujõu pariteetide alusandmete esitamise ning nende arvutamise ja levitamise ühiseeskirjad.
            
         
               (2)
            
            
               Liikmesriikide esitatavate alusandmete miinimumstandardid, hinnauuringu tulemuste valideerimise miinimumstandardid ning aruandluse ja hinnangutega seotud nõuded on sätestatud määruse (EÜ) nr 1445/2007 I lisa 5. jaos.
            
         
               (3)
            
            
               Ühiseid kvaliteedikriteeriume ja kvaliteediaruannete struktuuri on vaja täpsustada.
            
         
               (4)
            
            
               Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrusega (EÜ) nr 1445/2007 ostujõu pariteetide suhtes kehtestatud ühiseid kvaliteedikriteeriume ja kvaliteediaruannete struktuuri muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. veebruar 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 336, 20.12.2007, lk 1.
   
      LISA
      
         Ühised kvaliteedikriteeriumid ja kvaliteediaruannete struktuur
      
      1.   Eurostati ostujõupariteetide arvutamisel kasutatavad allikad ja meetodid (edaspidi „ostujõupariteetide andmekogu”)
      
      Määruse (EÜ) nr 1445/2007 I lisa punktis 5.3.1 esitatud nõuete täitmiseks peab iga liikmesriik esitama andmed Eurostati ostujõupariteetide arvutamisel kasutatud allikate ja meetodite kohta (edaspidi „ostujõupariteetide andmekogu”).
      Ostujõupariteetide andmekogu struktuur peab järgima määruse (EÜ) nr 1445/2007 kohaselt esitatavate alusandmete liigendust järgmiselt.
      1.   Riigi ostujõupariteetide arvutamise kord ja taustteave
      2.   Tarbekaubad ja -teenused
      2.1.   Tarbekaupade hinnauuringud
      
                  —
               
               
                  Sisaldavad teavet hinnauuringute korra, valimi koostamise, esinduslikkuse, valideerimise ning ajaliste ja territoriaalsete korrigeerimistegurite kohta.
               
            2.2.   Eluasemeteenused
      
                  —
               
               
                  Sisaldavad teavet andmete allikate ja kvaliteedi, mõistetele vastavuse ja kõikide tehtud korrigeerimiste kohta.
               
            3.   Avaliku sektori teenused (ainult palgauuringud)
      
                  —
               
               
                  Sisaldavad teavet andmete allikate ja kvaliteedi, mõistele vastavuse ja kõikide tehtud korrigeerimiste kohta.
               
            4.   Kapitalikaubad ja -teenused
      4.1.   Seadmed
      
                  —
               
               
                  Sisaldab teavet uuringute korra, valimi moodustamise, esinduslikkuse ja valideerimise kohta.
               
            4.2.   Ehitus
      
                  —
               
               
                  Sisaldab teavet uuringute korra ning andmete allikate ja kvaliteedi, esinduslikkuse ja valideerimise kohta.
               
            5.   Lõppkulutused SKP kohta
      
                  —
               
               
                  Sisaldab teavet andmete allikate ja kvaliteedi ning mõistele vastavuse ja kõikide tehtud korrigeerimiste kohta.
               
            Kui andmete kogumise allikaid või kasutatud meetodeid eelmisel aastal muudeti, esitavad liikmesriigid ajakohastatud ostujõupariteetide andmekogu järgmise aasta jaanuaris.
      2.   Tarbekaupade hinnauuringute aruanded
      
      Kooskõlas määruse (EÜ) nr 1445/2007 I lisa punktiga 5.3.3 esitavad kõik liikmesriigid iga tarbekaupade hinnauuringu kohta aruande. Aruande struktuur on järgmine.
      
                  1.
               
               
                  Uuringueelne olukord
               
            
                  2.
               
               
                  Hinnateabe kogumine
               
            
                  3.
               
               
                  Riigisisene valideerimine
               
            
                  4.
               
               
                  Riikidevaheline valideerimine
               
            Uuringuaruanne peab sisaldama teavet, mis täiendab ostujõupariteetide andmekogu.
      3.   Kvaliteedinõuded
      
      Alusandmete kvaliteedi hindamise kriteeriumid peavad vastama Euroopa Parlamendi ja nõukogu 11. märtsi 2009. aasta määruse (EÜ) nr 223/2009 (Euroopa statistika kohta) (1) artiklis 12 sätestatud standarditele ning määruse (EÜ) nr 1445/2007 I lisa 5. jaos sätestatud miinimumstandarditele.
      
         (1)  ELT L 87, 31.3.2009, lk 164.